עזרא שיינברג

עזרא שיינברג (נולד בי"א באב תשכ"ח, 5 באוגוסט 1968) הוא רב ישראלי שכיהן כראש הישיבה המייסד של הישיבה הגבוהה "אורות האר"י" בצפת, רב הקהילה שסביבה ומקובל. שיינברג הורשע בביצוע עבירות של תקיפה מינית בשמונה נשים ונידון לשבע וחצי שנות מאסר. גדל בירושלים ולמד בישיבת נתיב מאיר ובישיבת ההסדר בקרית שמונה ושירת בחיל השריון. היה מתלמידיו של הרב מרדכי אליהו, שהעניק לו סמיכה לרבנות. ב־1999 הקים מכינה קדם-צבאית בצפת, שהתפתחה לישיבה גבוהה וכולל אברכים "אורות האר"י", שבראשם עמד. הישיבה כיוונה את תלמידיה להתגייס לשירות במסגרת הנח"ל החרדי. סביב הישיבה התפתחה קהילה קטנה בראשותו, אשר הפעילה גני ילדים, ישיבה תיכונית ועוד. הקים ועמד בראש גוף הכשרות הפרטי "בד"ץ אורות אליהו", שנשא את שמו של הרב מרדכי אליהו. נחשב למקובל וייעץ לאנשים שפנו אליו. נחשב בעיני תלמידיו וחסידיו לבעל יכולת ראיית נסתרות. העביר שיעורים גם מחוץ לצפת והיה בעל פינה בתוכנית רדיו שבועית ברשת מורשת של קול ישראל. חיבר סדרת ספרים תורניים בשם "המאיר לארץ", שזכו להסכמה מהרבנים שמואל אליהו ודוב ליאור. פעילותו התאפיינה בחלוקת ברכות, עריכת פדיון נפש והמלצות למבקשי עצתו וברכתו, כדוגמת הקפדה על מצווה מסוימת או לימוד ספר תורני מסוים. להמלצות אלו יוחסה סגולה של פקידת עקרות. שיינברג נשוי למירי, ולהם שמונה ילדים. בקיץ 2015 הגיעו לרב העיר צפת, שמואל אליהו, תלונות בנושא פגיעות של הרב שיינברג בנשים שהגיעו אליו לייעוץ. הרב אליהו, שקודם לכן עמד ביחסים טובים עמו, כינס מושב בן שלושה רבנים מצפת שזימן אליו את הרב שיינברג לבירור. לדברי הרב אליהו, הרב שיינברג עצמו ביקש שיברר את התלונות יחד עם אחרים ומאוחר יותר הודה במעשים שבהם הואשם והסכים להשעות עצמו מכל מגע עם הציבור. לאחר שלא עמד בתנאים, הורה לו הרב אליהו להתרחק מצפת וחשף בפני תלמידי הישיבה את מעשיו. עם פרסום הפרשה הגישה אחת הנשים תלונה למשטרה ובעקבותיה הוגשו תלונות נוספות. לאחר הגשת התלונות ניסה הרב שיינברג לצאת מישראל לברזיל ונעצר בנמל התעופה בחשד לאונס, בעילה אסורה מתוך מרמה, איומים כלפי נשים שבאו להתייעץ עמו בנושאים שונים ועוד. בחקירתו הכחיש את טענת האינוס וטען כי מדובר בטיפולים בהסכמה, ביוזמת הנשים המתלוננות. לאחר מעצרו נטשוהו רוב תלמידיו, שכינוהו "נביא שקר" ו"אותו האיש", והשליכו את ספריו לגניזה. שיינברג נעצר עד לתום ההליכים המשפטיים. ב-27 ביולי 2015 הוגש נגדו כתב אישום הכולל 12 תלונות של נשים, בעבירות של אונס, מעשי סדום, מעשים מגונים, שיבוש הליכי משפט והטרדה מינית. שלוש נשים אחרות נמנעו מלהעיד. במהלך המשפט הציגו עורכי הדין של שיינברג ראיות חדשות שהביאו את השופטים לשלוח את הצדדים לגישור פלילי, לאור הקושי להוכיח את הנאמר בכתב האישום. ב-26 ביולי 2017 הודה והורשע במסגרת הסדר טיעון בעבירות של תקיפה מינית בשמונה נשים, לאחר שעבירות האינוס נמחקו מכתב האישום. ב-6 בפברואר 2018 נגזרו עליו שבע וחצי שנות מאסר. שיינברג ערער לבית המשפט העליון על חומרת העונש, וערעורו נדחה. שיינברג השתחרר ב-1 בינואר 2023. חופשותיו לפני השחרור ושחרורו לוו בהפגנות נגדו. יקי אדמקר ועדי חשמונאי‏, הותר לפרסום: זהו הרב המוכר מצפת החשוד במעשים מגונים ובאינוס, באתר וואלה, 17 ביולי 2015 קובי נחשוני וגואל בנו, "מקובל שהשתמש בכוחות טומאה": מיהו הרב עזרא שיינברג, באתר ynet, 17 ביולי 2015 ענת יתח, הרב שיינברג: "היו טיפולי הרפיה אלטרנטיביים", באתר mynet (כפי שנשמר בארכיון האינטרנט), 7 באוגוסט 2015 בש"פ 5408/15 עזרא שיינברג נ' מדינת ישראל, ניתן ב־17 באוגוסט 2015, שבה נסקר בקצרה כתב האישום כנגד שיינברג, במסגרת דחיית ערר שלו כנגד מעצר עד תום ההליכים עפרה לקס, "בתוך הסיטואציה, כשהוא דמות כזאת, את במקום אחר לגמרי", באתר ערוץ 7, 27 ביוני 2019 - ריאיון עם בני זוג מנפגעי עזרא שיינברג נינה פוקס, שחרור מוקדם לעבריין המין: "עזרא שיינברג ממשיך להתעלל בנו, והוא יפגע בנשים נוספות", באתר ynet, 19 באוגוסט 2021 רשימת הפרסומים של עזרא שיינברג, בקטלוג הספרייה הלאומית עזרא בן חיים מאיר שיינברג (1968-), דף שער בספרייה הלאומית "זו צלקת לכל החיים": מיכל הכהן דנינו על ההתעללות והטראומה שאחרי, סרטון בערוץ "הידברות", באתר יוטיוב (אורך: 43:37) שיינברג: מי שברך למען החטופים, באתר YouTube קובי רוזן, ‏הותר לפרסום: הרב עזרא שיינברג הוא הרב החשוד מהצפון, באתר כיכר השבת, 16 ביולי 2015 דוגמה: הרב שמואל אליהו, כַּאֲרִי יִתְנַשָּׂא, באתר "ישיבה", אב תשע"ג המאיר לארץ - בראשית / הרב עזרא שיינברג, באתר "אוצר הספרים" נטעאל בנדל, ‏ועל הניסים: מצעד עושי הניסים של המגזר, באתר כיפה, 11 בדצמבר 2012 קובי נחשוני, אשתו של עזרא שיינברג: הוא הודה בפניי ששכב עם נשים, באתר ynet, 13 באוגוסט 2015 קובי נחשוני וגואל בנו, רב נערץ ובעל עוצמה: זה החשוד בעבירות מין, באתר ynet, 17 ביולי 2015; עדי חשמונאי ויקי אדמקר‏, רבנים בצפת הרחיקו רב מוכר בשל "מעשים מיניים", באתר וואלה, 30 ביוני 2015 קובי נחשוני וגלעד מורג, 'הציע טיפול ותקף מינית': רב ידוע נעצר בנתב"ג, באתר ynet, 2 ביולי 2015 יאיר קראוס, עזרא שיינברג מצפת הוא 'הרב מהצפון' החשוד באונס, באתר nrg הרב אברהם אנגל, דעה: נביא השקר מצפת, באתר ערוץ 7, 16 ביולי 2015 אחיזת עיניים של נביא השקר, באתר ערוץ 7, 19 ביולי 2015 קובי נחשוני וגואל בנו, "מקובל שהשתמש בכוחות טומאה": מיהו הרב עזרא שיינברג, באתר ynet, 17 ביולי 2015 בש"פ 7822/16 מדינת ישראל נ' פלוני, ניתן ב־15 בדצמבר 2016, החלטה של השופט סלים ג'ובראן גיל קלנר, ‏אישום נגד הרב שיינברג: עבירות מיניות חמורות כתב אישום נגד הרב שיינברג: עבירות מיניות חמורות, באתר "סרוגים", 27 ביולי 2015 הרב מצפת שרימה נשים בטיפול הורשע בעבירות מין, באתר ynet, 26 ביולי 2017 אלי אשכנזי‏, ביצע עבירות מין בשמונה נשים: שבע וחצי שנות מאסר לרב שיינברג, באתר וואלה, 6 בפברואר 2018 ע"פ 2454/18 עזרא שיינברג נ' מדינת ישראל, ניתן ב־6 בדצמבר 2018 מאיר תורג'מן, הרב שתקף מינית יצא מהכלא עם חיוך: "שילמתי את חובי", באתר ynet, 1 בינואר 2023 אריה יואלי, ‏עזרא שיינברג הגיע לבית כנסת בקצרין וגורש בצעקות, באתר "סרוגים", 28 בספטמבר 2022